অর্থ মন্ত্রণালয় সূত্রে জানা গেছে, মূল এডিপির আকার হবে ৫৪ হাজার কোটি টাকা। তবে প্রধানমন্ত্রী মতামতের ভিত্তিতে ৫৪ হাজার কোটি টাকার খানিক কম বেশি হতে পারে। সোমবার বিকেলে রাজধানীর শেরেবাংলা নগরস্থ এনইসি সম্মেলন কক্ষে এ সংক্রান্ত এক বৈঠকে এডিপি সংশোধন চূড়ান্ত করা হয়। পরিকল্পনা মন্ত্রী আ হ ম মোস্তফা কামালের সভাপতিত্বে এই বৈঠক অনুষ্ঠিত হয়। বৈঠকে উপস্থিত ছিলেন পরিকল্পনা বিভাগের সচিব ভূইয়া সফিকুল ইসলাম, সাধারণ অর্থনীতি বিভাগের সদস্য ড. শামসুল আলম, আইএমইডি‘র সচিব সুরাইয়া বেগম এবং পরিকল্পনা কমিশনের অন্যান্য সদস্যবৃন্দ।